title: Nicoya gazaxo
text: Mali 800 RGJ, toza ke jonukafa yunkera va trocaday is tigira ke ewavafa tadlexa ke istefa Amerika, va drumefa uzera do lanyona araya ke Istefa Amerika don tulon Maya bazecked. Trocaday ke Nicoya vanpiyir tciamaf kazarsay moorten ika furota ik trivaba male Maya widava tigisa koe Ondura ok Guatemala. Maya furotaxa zikeyena gu sutewa is zovdaks gan yambik ke Nicoya zo tolepuyud, zolonon yordason va emafa leca kali tena ke bana rekola moni 800 viele sinafa favera gan malsavera va moava di zo besayar . Remfira ke tolukaf martig gu jonukaf martig ta epura va trocaday vas artlanira ke kolamasa lospa ke Mexika tikir, i ke lospa ape male Teotihuacán araya is turestayana gan Maya.